Ստեփանեան նոյնպէս յայտնեց, որ կ’առաջարկեն Երեւանը համահայկական մայրաքաղաք հռչակելու սկզբունքը եւ որ իրենց աշխարհասփիւռ կառոյցին շնորհիւ պիտի առաջարկեն, որ Երեւանը ունենայ այն բոլոր պայմանները, որոնք յարիր են քաղաքակիրթ մայրաքաղաքներուն: «Մեր երիտասարդ, մասնագէտ խումբը ի զօրու է ձեր վստահութեան քուէն ստանալէ ետք իրագործելու իր բոլոր ծրագիրները: Կոչ կ’ուղղենք անպայման մասնակցելու աւագանիի ընտրութիւններուն եւ քուէարկելու խղճի մտքով», եզրափակեց ան: